《次韵洪谷瑞见和》
宋代·苏籀

此间空洞最无奇，整整从绳仅满规。
併谱沈芗及苓藿，公言羊质录鸮鸱。
秃巾鲍肆穿芒屩，争席畦丁与马医。
海浸冰销元凯癖，玉杯繁露董生帷。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。